H Ελληνική ιστοριογραφική παραγωγή για το εξωτερικό εμπόριο εστιάζει στη διαμετακομιστική δραστηριότητα σε πόλεις - λιμάνια, καθώς και στην εμπορική ναυτιλία. Μετά την πρωτοποριακή μελέτη του Σβορώνου για το εμπόριο στη Θεσσαλονίκη τον 18ο αιώνα (Παρίσι 1956) δημοσιεύτηκαν τα τελευταία 40 χρόνια σημαντικές μελέτες (κυρίως διδακτορικές διατριβές) για το εμπόριο (ιδίως για το Γαλλικό) στον Ελληνικό χώρο τον 18ο - αρχές 19ου αιώνα.